Στρουμφάκια (ταινία)

Στρουμφάκια (αγγλικά: The Smurfs) είναι αμερικανική κωμική περιπέτεια κινουμένων σχεδίων σε συνδυασμό με ζωντανούς χαρακτήρες παραγωγής 2011 σε σκηνοθεσία Ράτζα Γκόσνελ και σε σενάριο των Τζέι Ντέιβιντ Στεμ και Ντέβιντ Ν. Γουέις. Η ταινία είναι βασισμένη στη σειρά βιβλίων κόμικ Les Schtroumpfs του Peyo και στην ομώνυμη τηλεοπτική σειρά κινουμένων σχεδίων του 1981. Πρωταγωνιστούν οι Νιλ Πάτρικ Χάρις, Τζέιμα Μέις, Χανκ Αζάρια και Σοφία Βεργάρα και ακούγονται οι Τζόναθαν Γουίντερς, Κέιτι Πέρι, Αντόν Γιέλτσιν, Φρεντ Άρμισεν, Άλαν Κάμινγκ και Τζορτζ Λόπεζ.

Η ταινία βρίσκει τα Στρουμφάκια να είναι χαμένα στη Νέα Υόρκη και να προσπαθούν να βρουν τρόπο να γυρίσουν πίσω στο χωριό τους πριν τα πιάσει ο κακός μάγος Δρακουμέλ. Μετά από πέντε χρόνια διαπραγματεύσεων, ο Τζόρνταν Κέρνερ αγόρασε τα δικαιώματα το 2002 και προχώρησε στην ανάπτυξη της ταινίας με την Paramount και τη Nickelodeon Movies, πριν τελικά καταλήξει στη Columbia και στη Sony Pictures Animation.

Παρά τις αρνητικές κριτικές, τα Στρουμφάκια έγινε τεράστια εισπρακτική επιτυχία, αποφέροντας 563,7 εκατομμύρια δολάρια παγκοσμίως.

Πλοκή 
Ο κακός μάγος Δρακουμέλ και η γάτα του Ψιψινέλ, ανακαλύπτουν το χωριό που κατοικούν τα Στρουμφάκια και τα κυνηγάνε μέσα στο δάσος. Τα Στρουμφάκια σκορπίζονται και ο Σκουντούφλης περιπλανιέται μέσα στην "απαγορευμένη" σπηλιά και κάποια στρουμφάκια τον ακολουθούν. Ο Μπαρμπα-Στρουμφ τους είχε προειδοποιήσει να μην πάνε ποτέ στην σπηλιά και παράλληλα με την πανσέληνο που υπήρχε εκείνη τη νύχτα μια μαγική πύλη ανοίγει και μεταφέρονται στο Σέντραλ Παρκ της Νέας Υόρκης. Τα Στρουμφάκια βρίσκουν καταφύγιο σε ένα παντρεμένο ζευγάρι και θα προσπαθήσουν να βρουν ένα τρόπο να επιστρέψουν στο χωριό τους  πριν τους βρει ο Δρακουμέλ.

Ηθοποιοί και χαρακτήρες

Άνθρωποι 
 Νιλ Πάτρικ Χάρις στο ρόλο του Πάτρικ Γουίνσλοου
 Τζέιμα Μέις στο ρόλο της Γκρέις Γουίνσλοου
 Χανκ Αζάρια στο ρόλο του Δρακουμέλ
 Σοφία Βεργάρα στο ρόλο της Οντίλ

Στρουμφάκια 
 Τζόναθαν Γουίντερς ως η φωνή του Μπαρμπα-Στρουμφ
 Κέιτι Πέρι ως η φωνή της Στρουμφίτας
 Άλαν Κάμινγκ ως η φωνή του Γενναίου
 Αντόν Γιέλτσιν ως η φωνή του Σκουντούφλη
 Φρεντ Άρμισεν ως η φωνή του Σπιρτούλη
 Τζορτζ Λόπεζ ως η φωνή του Γκρινιάρη
 Γκάρι Μπασαράμπα ως η φωνή του Προκόπη
 Τζον Όλιβερ ως η φωνή του Μελένιου
 Πολ Ρούμπενς ως η φωνή του Χαχανούλη
 Κίναν Τόμσον ως η φωνή του Λιχούδη   
 Μπι Τζέι Νόβακ ως η φωνή του Φούρναρη
 Τζεφ Φοξγουόρθι ως η φωνή του Ξεφτέρη
 Γουόλφγκανγκ Πακ ως η φωνή του Μάγειρα
 Τζον Κασίρ ως η φωνή του Λουλούκου
 Φρανκ Γουέλκερ ως η φωνή της Ψιψινέλ

Ελληνική μεταγλώττιση

Άνθρωποι & Ζώο και στους ρόλους της ζωντανής δράσης 

 Χρήστος Θάνος ως Πάτρικ
 Ινώ Στεφάνη ως Γκρέις
 Ηλίας Ζερβός ως Δρακουμέλ
Κατερίνα Παπασιδέρη ως Ψιψινέλ (φωνή)
 Μαρία Ζερβού ως Οντίλ

Στρουμφάκια και στις φωνές της ζωντανής δράσης 
 Κώστας Δαρλάσης ως Μπαμπαστρούμφ
 Σίσσυ Χρηστίδου ως Στρουμφίτα
 Χάρης Γρηγορόπουλος ως Γενναίος
 Αντίνοος Αλμπάνης ως Σκουντούφλης
 Φοίβος Ριμένας ως Σπιρτούλης
 Πέτρος Δαμουλής ως Γκρινιάρης
 Δημήτρης Παπαδάτος ως Προκόπης 
Μπάμπης Γιωτόπουλος ως Χουζούρης
Χρήστος Σπανός ως Ξεφτέρης
Παναγιώτης Καρμάτης ως Λουλούκος
 Άγγελος Λιαγκός ως Μελένιος 
Θάνος Κοντογεώργης ως Λιχούδης
 Δημήτρης Μαριζάς ως Χαχανούλης 
Αλέξανδρος Μούκανος ως Ντορεμί 
Πυγμαλίων Δαδακαρίδης ως Κοιμήσης 
Γιάννης Χατζηγεωργίου  ως Μουντζούρης 
Αφήγηση
 Φώτης Πετρίδης ως Αφηγητής

Παραγωγή

Πρώτα στάδια 
Αφού κυνήγησε τα δικαιώματα μεταφοράς στον κινηματογράφο για πέντε χρόνια, ο παραγωγός Τζόρνταν Κέρνερ κατάφερε τελικά να τα αποκτήσει το 2002 και αμέσως ξεκίνησε την παραγωγή της ταινίας με την Paramount και τη Nickelodeon. To 2006 ο Κέρνερ ανακοίνωσε ότι σκοπεύει να φτιάξει μια τριλογία  και θα δώσει έμφαση στο παρελθόν του Δρακουμέλ.

Τον Ιούνιο του 2008, ανακοινώθηκε ότι η Columbia Pictures και η Sony αγόρασαν τα δικαιώματα.

Κάστινγκ 
Οι Τζόναθαν Γουίντερς και Φρανκ Γουέλκερ είναι οι μόνοι ηθοποιοί που είχαν δουλέψει και στην τηλεοπτική σειρά. Ο Γουίντερς όπως και στην ταινία δάνειζε τη φωνή του στον Μπαρμπα-Στρουμφ ενώ ο Γουέλκερ που στην ταινία κάνει την Ψιψινέλ στην σειρά υποδυόταν τον Προκόπη. Ο Κουέντιν Ταραντίνο απέρριψε το ρόλο του Σπιρτούλη.

Box office 
Με προϋπολογισμό 110.000.000 δολάρια, η ταινία Στρουμφάκια άνοιξε στη 2η θέση με 35,6 εκατομμύρια δολάρια το πρώτο σαββατοκύριακο. Οι συνολικές εισπράξεις στο αμερικανικό box office έφτασαν τα 142,6 εκατομμύρια δολάρια ενώ στον υπόλοιπο κόσμο απέφερε 421,1 εκατομμύρια δολάρια, συγκεντρώνοντας συνολικά 563,7 εκατομμύρια δολάρια παγκοσμίως.

Συνέχεια 
Στις 9 Αυγούστου 2011, η Sony Pictures Animation ανακοίνωσε ότι η συνέχεια θα κυκλοφορήσει στις 2 Αυγούστου 2013.

Δείτε επίσης 
 Στρουμφάκια

Παραπομπές

Εξωτερικοί σύνδεσμοι 
 Επίσημη ιστοσελίδα
 Στρουμφάκια στο IMDb

Αμερικανικές ταινίες
Ταινίες του 2011
Ταινίες παραγωγής Sony Pictures Animation
Ταινίες κινουμένων σχεδίων της Columbia Pictures
Ταινίες παραγωγής Columbia Pictures
Αγγλόφωνες ταινίες
Αμερικανικές κωμικές ταινίες
Στρουμφάκια
Αμερικανικές ταινίες κινουμένων σχεδίων